LIII.  Privilegium pro monasterio Bellaevallis.   (Anno 1145.) [HUGO,  Annal. Praem.,  I, 207.]
Author: Eugenius III
Date:  [Raynerius]

EUGENIUS episcopus, servus servorum Dei, dilectis filiis PHILIPPO abbati de Bellavalle, ejusque fratribus tam praesentibus quam futuris, regularem vitam professis, in perpetuum.

Praesidium quod ad religionis propositum, aut animarum salutem pertinere dignoscitur, animo nos decet libenti concedere, et petentium desideriis congruum impertiri suffragium. Eapropter, dilecti in Domino filii, vestris postulationibus clementer annuimus et praefatum locum in quo divino mancipati estis obsequio, sub beati Petri et nostra protectione suscipimus, et praesentis scripti privilegio communimus; statuentes, ut quaecunque bona idem locus inpraesentiarum juste et canonice possidet, aut in futurum concessione pontificum, largitione regum, vel principum, vel oblatione fidelium seu aliis justis modis poterit adipisci, firma vobis vestrisque successoribus et illibata permaneant. In quibus haec propriis duximus exprimenda vocabulis: Locum videlicet ipsum qui dicebatur Wamelis et nunc nuncupatur Bellavallis, cum omnibus appendiciis suis quae Alwidis abbatissa ecclesiae S. Petri Avenascensis communi consensu et consilio totius capituli sui, vobis et successoribus vestris concessit sub censu unius librae cerae annuatim persolvendae; locum qui dicitur Orvans, cum omnibus appendiciis suis, et cum omni decima juxta concessionem et confirmationem Rainaldi Remensis archiepiscopi; terram quam dedit vobis Simon Taschet et Helias frater ejus; locum qui dicitur Dulnch cum omnibus appendiciis suis; molendinum quod est juxta villam Noaz quod vobis dedit Rainaldus miles et omnes haeredes sui; loci qui dicitur Lunasnils dimidietatem quam vobis dederunt Hugo et frater ejus de Saceio, et Wamherus et frater ejus de Salmonceyo; locum qui dicitur Fosreth quem vobis dederunt Bartholomaeus et Rainaldus de Granpré, et filii Warini de Urcisci et uxores ejus . . . de Briola et uxor ejus et filii eorum; locum qui dicitur Anementh cum omnibus appendiciis suis, et quidquid intra fines ejus habebat Mosomensis ecclesia, sive in decimis, sive in quibuslibet usibus, quod totum abbas Richardus communi consilio et consensu totius capituli sui vobis concessit et contradidit in perpetuo possidendum, sub censu unius modii frumenti annuatim persolvendi ad mensuram Mosomensem; molendina in Moso; terram quam vobis dedit Herbertus Lupus et uxor ejus et filiae, et quam vobis dedit Rogerus et Oldiardis uxor ejus et eorum haeredes; locum qui dicitur Crissen quem vobis dedit Haylidis de Granpré et Joannes filius ejus, et fratres sui et sorores suae, et Warnerus de Brixeio et haeredes ejus cum omnibus appendiciis suis; molendina in Axona, piscaturam et usum silvae quantum necesse fuerit ad aedificandum vel comburendum. Quidquid autem in decima supradicti loci habebat Joannes et Galterus de Brixeio, et quidquid ibi habebat ecclesia Sancti Dionysii, sic vobis concessit Urso abbas ejusdem loci, communi consilio capituli sui, sub censu trium solidorum Remensium annuatim persolvendorum, piscaturam et terram de Asne adjacentem Crisseio quam vobis dedit Helias et filius ejus de Burgo, cujus terrae quartam partem vobis dedit Odola et Haricus maritus ejus, et filius ejus, et terram quam vobis dedit Rainaldus de Granpré; terram quam vobis dedit Guido de Sancta Maria, et prata et locum qui dicitur Fontenellis cum omnibus appendiciis suis. Donum et rationabilem conventionem molendinorum in Axona inter . . . quam vobiscum fecit Odo abbas Sancti Remigii cum communi consilio capituli sui, juxta tenorem communis chirographi utriusque ecclesiae. Capellam etiam super Arnam fluvium sitam, et domum. . . cum omnibus ad eam pertinentibus, et terram quam vobis dedit Dudo de Diona sub censu decem sextariorum annonae. Sane laborum vestrorum quos propriis manibus, aut sumptibus colitis, sive de nutrimentis vestrorum animalium, nullus omnino clericus vel laicus decimas a vobis exigere praesumat. Sancimus etiam ut ordo canonicus secundum Regulam Sancti Augustini et fratrum Praemonstratensium rationabiles institutiones perpetuis ibi temporibus rationabiliter conservetur, nullique fratrum vel conversorum post factam professionem, absque abbatis et totius capituli permissione liceat ex eodem claustro discedere, discedentem vero nullus audeat retinere. Decernimus ergo ut nulli omnino hominum liceat praefatum locum temere perturbare aut ejus possessiones auferre, vel ablatas retinere, minuere, seu quibuslibet vexationibus fatigare; sed omnia integra conserventur eorum pro quorum gubernatione et sustentatione concessa sunt usibus omnimodis profutura, salva sedis apostolicae auctoritate, et dioecesani episcopi canonica justitia. Si qua igitur in futurum ecclesiatica saecularisve persona, hanc nostrae constitutionis paginam sciens, contra eam temere venire tentaverit, potestatis honorisque sui dignitate careat, reamque se divino judicio existere de perpetrata iniquitate cognoscat, et a sacratissimo corpore ac sanguine Dei et Domini Redemptoris nostri Jesu Christi aliena fiat, atque in extremo examine districtae ultioni subjaceat. Cunctis autem eidem loco justa servantibus sit pax Domini nostri Jesu Christi, quatenus et hic fructum bonae actionis percipiant, et apud districtum judicem praemia aeternae pacis inveniant. Amen. Ego Eugenius Catholicae Ecclesiae episcopus. Ego Guido presbyt. cardin. tit. Sanctae Priscae. Ego Albericus Ostiensis episcopus. Ego Ramerus presb. card. tit. Sanctae Priscae. Ego Imarus Tusculanus episcopus. Ego Guido presbyter cardinalis tit. Sanctorum Laurentii et Damasi. Ego Joannes diac. card. tit. Sancti Adriani. Datum Vetrallae per manum Roberti sanctae Romanae Ecclesiae presbyteri cardinalis et cancellarii, XVIII Kal. Decembris, indictione VIII, Incarnationis Dominicae anno 1145, pontificatus vero domni Eugenii tertii papae anno primo.